CELEX: 62021TA0113
Language: hu
Date: 2022-03-23 00:00:00
Title: T-113/21. sz. ügy: A Törvényszék 2022. március 23-i ítélete – Team Beverage kontra EUIPO (Beverage Analytics) („Európai uniós védjegy – A Beverage Analytics európai uniós szóvédjegy bejelentése – Feltétlen kizáró ok – Megkülönböztető képesség hiánya – Leíró jelleg – Az (EU) 2017/1001 rendelet 7. cikke (1) bekezdésének b) és c) pontja”)

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/40
            
         
      A Törvényszék 2022. március 23-i ítélete – Team Beverage kontra EUIPO (Beverage Analytics)
      (T-113/21. sz. ügy) (1)
      
      („Európai uniós védjegy - A Beverage Analytics európai uniós szóvédjegy bejelentése - Feltétlen kizáró ok - Megkülönböztető képesség hiánya - Leíró jelleg - Az (EU) 2017/1001 rendelet 7. cikke (1) bekezdésének b) és c) pontja”)
      (2022/C 198/57)
      Az eljárás nyelve: német
      
         Felek
      
      
         Felperes: Team Beverage AG (Bréma, Németország) (képviselők: O. Spieker, A. Schönfleisch és N. Willich ügyvédek)
      
         Alperes: az Európai Unió Szellemi Tulajdoni Hivatala (EUIPO) (képviselő: D. Walicka meghatalmazott)
      
         Az ügy tárgya
      
      Az EUIPO ötödik fellebbezési tanácsának a Beverage Analytics szómegjelölés európai uniós védjegyként történő lajstromozása iránti kérelemmel kapcsolatban 2020. december 11-én hozott határozata (R 727/2020-5. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék az Európai Unió Szellemi Tulajdoni Hivatala (EUIPO) ötödik fellebbezési tanácsának 2020. december 11-i határozatát (R 727/2020-5. sz. ügy) hatályon kívül helyezi abban a részében, amelyben az megtagadta a Beverage Analytics szómegjelölés európai uniós védjegyként történő lajstromozását a védjegyekkel ellátható termékek és szolgáltatások nemzetközi osztályozására vonatkozó, 1957. június 15-én kötött, később felülvizsgált és módosított Nizzai Megállapodás szerinti 9. osztályba tartozó „weblapok fejlesztőinek szánt szoftverek” és „számítógépeken rögzített üzemeltetési rendszerprogramok” megnevezésű áruk, valamint a 42. osztályba tartozó, „weblapok készítése és karbantartása harmadik személyek részére”, „adatok vagy papíralapú adatok elektronikus adathordozókra történő átvitele”, „informatikai rendszerek távfelügyelete, azok megfelelő működésének biztosítása céljából”, „tanácsadás weblapok készítéséhez”, „iratok szkennelése”, „informatikai programok többszörözése”, „minőség-ellenőrzés”, „informatikai adatok visszanyerése” és „gépekkel, készülékekkel és eszközökkel kapcsolatos vizsgálatok és kutatások megnevezésű szolgáltatások tekintetében.
               
            
                  2)
               
               
                  A Törvényszék a keresetet ezt meghaladó részében elutasítja.
               
            
                  3)
               
               
                  Mindegyik fél maga viseli saját költségeit.
               
            
         (1)  HL C 128., 2021.4.12.